Diari Oficial de la Generalitat Valenciana


Sumari del DOGV 9697, del 04-10-2023 (2023/9904)

ACORD de 22 de setembre de 2023, d'incoació del procediment per a la declaració administrativa d'herència intestada a favor de la Generalitat i adjudicació dels béns i drets de l'herència de Dimas Muñoz Coloma.
------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9697

Data del DOGV
:   04-10-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/9904


Data del document
:   22-09-2023

Organisme emissor


Tipus de document
:   Acord

Descriptors 

:   * Conselleria de Hacienda, Economía y Administración Pública
    * Conselleria d'Hisenda, Economia i Administració Pública

ACORD de 22 de setembre de 2023, d'incoació del procediment per a la declaració administrativa d'herència intestada a favor de la Generalitat i adjudicació dels béns i drets de l'herència de Dimas Muñoz Coloma. [2023/9904]  
Núm. d'expedient: ABI 178/96  
Causant: Dimas Muñoz Coloma. DNI: \*\*\*\*383\*\*  
Lloc i data de la defunció: Alacant, 22 de gener de 1990  
Últim domicili: Alacant  
  
Antecedents de fet  
La Conselleria d'Hisenda, Economia i Administració Pública ha tingut coneixement mitjançant comunicació de data 3 de maig de 1991 de la Diputació d'Alacant, de la defunció Dimas Muñoz Coloma.  
En la documentació aportada figuren: el certificat de defunció de Dimas Muñoz Coloma i el certificat d'actes d'últimes voluntats del causant, en el qual consta que no va atorgar testament.  
De les actuacions dutes a terme per la Direcció General del Tresor i Patrimoni, es constata que va estar empadronat a l'Ajuntament del Pinós (Alacant).  
En data 9 de gener de 1993 es va interposar per la Generalitat Valenciana un procediment de declaració d'hereus abintestats.  
Mitjançant acte de data 10 de novembre de 1994, del Jutjat de Primera Instància número 4 d'Alacant, dictat en el procediment 18/93-C, es declara hereua abintestada de Dimas Muñoz Coloma la Generalitat Valenciana.  
El 16 de gener de 1995 mitjançant un acte del Jutjat de Primera Instància número 4 d'Alacant, dictat en el procediment 18/93-C, es declara nul l'acte de data 10 de novembre de 1994.  
En data 14 de març de 1997, compareix davant el Jutjat de Primera Instància número 4 d'Alacant María Muñoz Yañez qui manifesta ser cosina germana del causant, que existeixen sis cosins germans més, i que reclama l'herència del causant.  
L'1 de març de 2013 mitjançant un acte del Jutjat de Primera Instància número 4 d'Alacant, dictat en el procediment 18/93, es desestima la sol·licitud que en el procediment es dicte acte en què es declare la Generalitat Valenciana hereua universal de Dimas Muñoz Coloma per caducitat de l'acció, sense perjudici que s'inste un nou procediment a aquest efecte.  
L'11 de març de 2013 s'envia un escrit de la Direcció General de Patrimoni a l'Advocacia de la Generalitat en què se sol·licite que insten un nou procediment judicial per a la declaració d'hereus abintestats a favor de la Generalitat, si escau.  
No constant resposta es dona trasllat a l'advocacia de la Generalitat Valenciana, als efectes oportuns, mitjançant escrit de data 18 de gener de 2023 de la Direcció General del Sector Públic i Patrimoni, Servei d'Herències Abintestades.  
El 9 de març de 2023 mitjançant el Decret número 178/23 del Jutjat de Primera Instància número 3 d'Alacant, dictat en el procediment de jurisdicció voluntària 1927/2013-H, es declara la caducitat de la instància en el present procediment de jurisdicció voluntària instat per l'advocacia de la Generalitat Valenciana, i es considera que l'actor ha desistit d'aquesta.  
Com que en l'expedient consta l'existència de familiars del causant amb millor dret a heretar, des d'aquesta Direcció General del Sector Públic i Patrimoni, Servei d'Herències Abintestades, en data 21 de març de 2023 es requereix a María Muñoz Yañez a fi que manifeste si va acceptar o va repudiar l'herència del causant. Sense obtindre resposta fins al dia de la data.  
De les actuacions prèvies resulta que no consta l'existència de persones amb dret a heretar, per la qual cosa pertoca iniciar el procediment administratiu dirigit a efectuar la declaració de la Generalitat com a hereua abintestada.  
  
Fonaments de dret  
En compliment del que disposen l'article 71.1.c de la Llei orgànica 5/1982, d'1 de juliol, d'Estatut d'Autonomia de la Comunitat Valenciana; l'article 43.3 de la Llei 14/2003, de 10 d'abril, de patrimoni de la Generalitat; el Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat i, atenent el que estableixen els articles 20 i següents de la Llei 33/2003, de 3 de novembre, de patrimoni de les administracions públiques, és procedent incoar l'expedient per a la declaració d'herència intestada a favor de la Generalitat.  
  
Així, en l'exercici de les competències que m'atribueix l'article 14 del decret 133/2023, de 10 d'agost, del Consell, d'aprovació del Reglament orgànic i funcional de la Conselleria d'Hisenda, Economia i Administració Pública, i basant-me en el que disposa l'article 58 de la Llei 39/2015, d'1 d'octubre, del procediment administratiu comú de les administracions públiques, acorde:  
  
Primer  
Incoar el procediment de declaració de la Generalitat com a hereua abintestada de Dimas Muñoz Coloma, conformement amb el que es disposa en l'article 43.3 de la Llei 14/2003, de 10 d'abril, de patrimoni de la Generalitat; el Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat, i els articles 20 i següents de la Llei 33/2003, de 3 de novembre, de patrimoni de les administracions públiques.  
  
Segon  
Realitzar els actes i comprovacions que resulten necessaris per a determinar la procedència dels drets successoris de l'Administració de la Generalitat i incloure en l'expedient totes les dades que es puguen obtindre sobre la persona causant i els seus béns i drets.  
A aquest efecte, si aquesta documentació no haguera sigut remesa per l'òrgan judicial o persona titular de la notaria, se sol·licitaria a les autoritats i al personal funcionari públic, registres i la resta d'arxius públics, la informació sobre la persona causant i els béns i drets de la seua titularitat que s'estime necessària per a la millor instrucció de l'expedient.  
  
Tercer  
Publicar aquest acord en el Diari Oficial de la Generalitat Valenciana, en la pàgina web d'aquesta conselleria i, durant el termini d'un mes, en els taulers d'anuncis dels ajuntaments corresponents a l'últim domicili de la persona causant, al del lloc de la defunció i on radique la major part dels seus béns.  
  
Quart  
Obrir el termini per a presentar al·legacions o qualsevol informació en relació amb els béns de la persona causant, o l'eventual existència de persones amb dret a heretar. Qualsevol persona podrà presentar aquestes al·legacions o aportar documents o altres elements de judici en qualsevol moment anterior a la resolució del procediment.  
  
València, 22 de setembre de 2023.- El director general de Patrimoni: Antonio Joaquín Woodward Poch.